text: Kendisser spiller golf for julemærkehjem
  04 september 2015 kl. 12.09
  Kendte ansigter som sanger Stig Rossen og den tidligere professionelle håndboldspiller Lars Christiansen spiller fredag golf for at støtte Kolding Julemærkehjem.
  
  Birkemose Golf Club lægger i dag græs til en match mellem kendisser - en match som skal støtte det lokale julemærkehjem i Kolding.
  Kendte personligheder som Stig Rossen, Lars Christiansen og Thomas Helveg deltager i turneringen, da de har valgt at stille op i en god sags tjeneste. Det er en turnering, som er åben for alle der spiller golf på alle niveauer.
  Matchen afvikles i samarbejde med Kolding Julemærkehjem, Birkemose Golf Club og Danske Bank - og overskuddet går ubeskåret til Kolding Julemærkehjem.
  